Številka:  - DGZR

Datum: [datum - avtomatsko - ne spreminjaj]



REGIJSKI NAČRT ZAŠČITE IN REŠEVANJA OB ŽELEZNIŠKI NESREČI V SEVERNOPRIMORSKI REGIJI

**Ažurirana Verzija 3.2**

**(Junij- 2025)**

|  |  |  |  |
| --- | --- | --- | --- |
|  | *ORGAN* | DATUM | PODPIS ODGOVORNE OSEBE |
| **IZDELALA/**  **SKRBNICA** | Izpostava URSZR Nova Gorica | Junij / 2025 | ZDENKA  FERJANČIČ |
| **OBRAVNAVAL SPREJEL** | ŠTAB CZ ZA SEVERNO PRIMORSKO | 2025 | SAMUEL KOSMAČ |

Vsebina

[1. ŽELEZNIŠKA NESREČA 4](#_Toc195256468)

[1.1.Uvod 4](#_Toc195256469)

[1.2 Železniško omrežje 4](#_Toc195256470)

[1.3 Obseg in struktura železniškega prometa 5](#_Toc195256471)

[1.4 Značilnosti železniške nesreče 6](#_Toc195256472)

[1.5 Varnost prevozov v železniškem prometu 7](#_Toc195256473)

[1.6 Verjetnost nastanka verižne nesreče 7](#_Toc195256474)

[1.7. Sklepne ugotovitve 8](#_Toc195256475)

[2. OBSEG NAČRTOVANJA 9](#_Toc195256476)

[2.1 Temeljne ravni načrtovanja 9](#_Toc195256477)

[2.2. Načela zaščite, reševanja in pomoči 12](#_Toc195256478)

[3. KONCEPT ZAŠČITE, REŠEVANJA IN POMOČI 13](#_Toc195256479)

[3.1 Temeljne podmene 13](#_Toc195256480)

[3.2. Zamisel izvedbe zaščite in reševanja 14](#_Toc195256481)

[3.2.1 Koncept odziva ob železniški nesreči 14](#_Toc195256482)

[3.3. Uporaba načrta 16](#_Toc195256483)

[4. SILE, SREDSTVA IN VIRI ZA IZVAJANJE NAČRTA 17](#_Toc195256484)

[4.1 Pregled organov in organizacij, ki neposredno sodelujejo pri izvedbi nalog zaščite in reševanja na nivoju regije ob železniški nesreči 17](#_Toc195256485)

[4.1.1 Organi regije: 17](#_Toc195256486)

[4.1.2 Sile za zaščito, reševanje in pomoč regije 17](#_Toc195256487)

[4.1.3 Sile za zaščito, reševanje in pomoč občin 18](#_Toc195256488)

[4.2 Materialno – tehnična sredstva za izvajanje načrta 19](#_Toc195256489)

[4.3 Predvidena finančna in druga sredstva za izvajanje načrta 19](#_Toc195256490)

[5. OPAZOVANJE, OBVEŠČANJE IN ALARMIRANJE 20](#_Toc195256491)

[5.1 Posredovanje informacij o nesreči 20](#_Toc195256492)

[5.2 Obveščanje in informiranje pristojnih organov na regijski ravni 21](#_Toc195256493)

[5.2.1 Obveščanje javnosti 23](#_Toc195256494)

[5.3 Alarmiranje 24](#_Toc195256495)

[6. AKTIVIRANJE SIL IN SREDSTEV 24](#_Toc195256496)

[6. 1 Aktiviranje organov in njihovih strokovnih služb 24](#_Toc195256497)

[6.2 Aktiviranje regijskih sil za zaščito, reševanje in pomoč 25](#_Toc195256498)

[6.3 Zagotavljanje pomoči v materialnih in finančnih sredstvih 26](#_Toc195256499)

[6.3.1. Regijski logistični center Ajdovščina 27](#_Toc195256500)

[7. UPRAVLJANJE IN VODENJE 28](#_Toc195256501)

[7.1 Organi in njihove naloge 28](#_Toc195256502)

[7.1.1. Izpostava URSZR Nova Gorica 28](#_Toc195256503)

[7.1.2. Poveljnik CZ za Severnoprimorsko: 28](#_Toc195256504)

[7.1.3. Štab CZ za Severnoprimorsko: 29](#_Toc195256505)

[7.1.4. Policijska uprava Nova Gorica: 29](#_Toc195256506)

[7.1.5. Osnovno zdravstvo Severnoprimorske: 29](#_Toc195256507)

[7.1.6. Splošna bolnišnica »Franca Derganca« Šempeter pri Gorici: 30](#_Toc195256508)

[7.1.7. Zdravstveni inšpektorat RS, Območna enota Nova Gorica: 30](#_Toc195256509)

[7.1.8. Nacionalni inštitut za javno zdravje, Območna enota Nova Gorica: 30](#_Toc195256510)

[7.1.9. Nacionalni laboratorij za zdravje, okolje in hrano, lokacija Nova Gorica: 30](#_Toc195256511)

[7.1.10. Uprava RS za varano hrano, veterinarstvo in varstvo rastlin, Območni urad Nova Gorica: 31](#_Toc195256512)

[7.1.11. Inšpektorat RS za kmetijstvo gozdarstvo, lovstvo in ribištvo, Območna enota Nova Gorica: 31](#_Toc195256513)

[7.2. Operativno vodenje 32](#_Toc195256514)

[7.3 Zaščita in reševanje ob železniški nesreči 34](#_Toc195256515)

[7.3.1. Železniška nesreča na težko dostopnem terenu in ob iztirjanju vlaka v vodo 34](#_Toc195256516)

[7.3.2 Železniška nesreča na železniški postaji 35](#_Toc195256517)

[7.3.3 Železniška nesreča pri prevozu nevarnim blagom 36](#_Toc195256518)

[7.3.4. Železniška nesreča zaradi eksplozije na vlaku 36](#_Toc195256519)

[7.4 Organizacija zvez 37](#_Toc195256520)

[7.4.2. Podsistem osebnega klica 38](#_Toc195256521)

[8. UKREPI IN NALOGE ZAŠČITE, REŠEVANJA IN POMOČI 39](#_Toc195256522)

[8.1 Ukrepi zaščite, reševanja in pomoči 39](#_Toc195256523)

[8.1.1. RKB zaščita 39](#_Toc195256524)

[8.1.2 Evakuacija 39](#_Toc195256525)

[8.1.3 Sprejem in oskrba ogroženih prebivalcev 40](#_Toc195256526)

[8.2 Naloge zaščite, reševanja in pomoči 40](#_Toc195256527)

[8.2.1 Gašenje in reševanje 40](#_Toc195256528)

[8.2.2 Tehnično reševanje 40](#_Toc195256529)

[8.2.3 Nujna medicinska pomoč 41](#_Toc195256530)

[8.2.4 Identifikacija mrtvih 42](#_Toc195256531)

[8.2.5 Psihološka pomoč 42](#_Toc195256532)

[9. OSEBNA IN VZAJEMNA ZAŠČITA 42](#_Toc195256533)

[10.1 Pomen pojmov 43](#_Toc195256534)

[10.2 Razlaga okrajšav 43](#_Toc195256535)

[11. SEZNAM PRILOG IN DODATKOV 44](#_Toc195256536)

[11. 1 Skupne priloge 44](#_Toc195256537)

[11. 2 Posebne priloge 44](#_Toc195256538)

[11. 3 Skupni dodatki 45](#_Toc195256539)

[11. 4 Posebni dodatki 45](#_Toc195256540)

# 1. ŽELEZNIŠKA NESREČA

## 1.1.Uvod

Načrt zaščite in reševanja ob železniški nesreči verzija 3.2 je ažurirana verzija regijskeg načrta ZRP. ob železniški nesreči verzija 3.1, ki je izdelan na podlagi Ocene ogroženosti zaradi železniške nesreče v Severnoprimorski regiji verzija 2.1, št. 8421-22/2019-1 DGZR, z dne 16.10.2019, državnega načrta ZRP ob železniški nesreči verzija 3.2., Zakona o varstvu pred naravnimi in drugimi nesrečami (Ur. list RS, št. 51/06-UPB1, 97/10, 21/18-ZNOrg in 117/22) in Uredbe o vsebini in izdelavi načrtov zaščite in reševanja (Ur. list RS, št. 24/12, 78/16 in 26/19), Uredbe o organiziranju, opremljanju in usposabljanju sil za zaščito, reševanje in pomoč (Ur. list RS, št. 92/07, 54/09 in 23/11), Zakonom o železniškem prometu (Ur. list RS, št. 11/11-UPB6), Zakonom o varnosti v železniškem prometu (Ur. list RS, št. 56/13-UPB3), Zakonom o prevozu nevarnega blaga (Ur. list RS, št. 33/06-UPB1, 41/09 in 97/10) in drugimi izvedbenimi predpisi.

## 1.2 Železniško omrežje

Na območju Severnoprimorske regije imamo regionalne, enotirne in neelektrificirane proge in sicer:

* Jesenice-Nova Gorica-Sežana;
* Šempeter-Vrtojba-državna meja;
* Prvačina-Ajdovščina;

Na teh progah so dve lokaciji za vodenje prometa in sicer:

* LVP Nova Gorica in
* LVP Most na Soči.

Glede na največjo dovoljeno progovno hitrost te proge spadajo v kategorijo konvencionalnih prog, pri katerih se hitrost določa za vsako progo posebej (60 km/h oz. 80 km/h).

Ogroženi železniški odseki v Severnoprimorski regiji:

* Jesenice-Nova Gorica-Sežana; Podbrdo –Bača (Most na Soči) cca 20 km proge

Odsek proge zajema območje železniške proge od postaje Podbrdo - sotesko ob reki Bači (Baška grapa) do izliva reke v Idrijco v kraju Bača pri Modreju, postaja Most na Soči. Enotirna železniška proga je speljana vzdolž strmega pobočja v useku večinoma ob levem bregu Bače. Regionalna cesta R2-403 Most na Soči – Petrovo Brdo je speljana večinoma ob desnem bregu reke prav tako strmega pobočja. Na tem odseku proge so postaja Grahovo in nezasedeni postajališči Hudajužna in Podmelec.

Značilnost odseka je ozka dolina reke Bače s strmimi pobočji nad in pod progo, kar je pogojevalo gradnjo velikega števila premostitvenih objektov, predorov in ostalih objektov. Proga na veliko mestih prečka reko in cesto. Na tem odseku je zgrajenih 9 mostov in 8 viaduktov ter ca 80 prepustov. Na odseku je 11 predorov od katerih meri najdaljši 937 m in najkrajši 43 m.

* Jesenice-Nova Gorica-Sežana; Most na Soči - Avče cca 8 km proge

Odsek proge zajema območje železniške proge od postaje Most na Soči do nezasedenega postajališča Avče. Proga je speljana po levem bregu reke Soče ob akumulacijskem jezeru in dolini ob reki pod strmim pobočjem nad dolino reke. Glavna cesta G2 -301 je speljana ob desnem bregu reke in pobočja nad dolino reke Soče. Na tem odseku proge ni postaj oz. postajališč. Železnica prečka reko in njene pritoke ter hudourniške grape s 3 mostovi in 4 viadukti ter ca 30 prepusti na. Na odseku je 8 predorov od katerih meri najdaljši 804 m in najkrajši 41 m.

* Jesenice-Nova Gorica-Sežana; Plave – Solkan cca 11 km proge

Odsek proge zajema območje železniške proge od nezasedenega postajališča Plave do nezasedenega postajališča Solkan. Enotirna železniška proga je speljana vzdolž strmega pobočja Sabotina ob desnem bregu Soče oziroma akumulacijskega jezera za HE Solkan. Glavna cesta G2 - 301 je speljana ob levem bregu Soče. Na odseku ni postaj oz. postajališč. Železnica prečka reko in cesto ter poti in grape z 2 mostovoma in 2 viaduktoma ter ca 30 prepusti. Na odseku sta 2 predora in dve galeriji od katerih meri najdaljši 450 m in najkrajši 82 m.

* Regionalna proga Jesenice - Nova Gorica - Sežana; - Odsek Branik – Štanjel cca 7 km proge

Odsek proge zajema območje železniške proge od postajališča Branik do postaje Štanjel. Proga se na desni strani doline dviguje iz Vipavske (Braniške) doline na Kras. Nad progo se nahajajo strma pobočja poraščena s podrastjo in redkim gozdom. Regionalna cesta je speljana na levi strani doline oziroma globoko pod progo. Na tem odseku proge ni postaj oz. postajališč. Železnica prečka doline in globeli ter cesto z 2 mostovoma in 2 viaduktoma ter ca 20 prepusti. Na odseku so 4 predori od katerih meri najdaljši 532 m in najkrajši 119 m.

## 1.3 Obseg in struktura železniškega prometa

Omenjene proge so regionalne, enotirne in neelektrificirane.

Število potniških vlakov je pa odvisno od sezone saj, v poletnem času vozijo dodatni vlaki, nekateri tudi na skrajšani relaciji:

* Jesenice – Bohinjska Bistrica (in obratno)
* Bohinjska Bistrica - Most na Soči (in obratno), vender ne več kot 34 potniških vlakov v obe smeri.

Kar se tiče tovornih vlakov se gibljejo na relaciji Sežana – Anhovo, teh je v povprečju največ 4 (v dnevnem času).

Proga št. 70 ni v polni meri izkoriščena, promet pa se še zmanjšuje in vozijo večinoma le še potniški vlaki. Odstotek izkoriščenosti je: odsek Jesenice – Nova Gorica: 38 %, Nova Gorica – Prvačina: 63 % in Prvačina – Sežana: 34 %.

**Na odseku Jesenice – Nova Gorica** vozi vsega 13 rednih potniških vlakov v eno in 13 v nasprotno smer. Tovornega prometa skoraj ni več, na relaciji Nova Gorica – Jesenice in obratno vozijo samo po napovedi.

Občasno se vozijo do štirje vlaki na relaciji Nova Gorica – Anhovo in obratno. Prevoza nevarnih snovi skoraj ni več. Občasno se pojavi kakšen vagon metanola za Italijo. Tudi na relaciji Prvačina – Ajdovščina velja, da ima zelo malo prometa. Občasno se izvaja prevoz žita za potrebe Mlinotesta in agencijski vlak oz. vinski vlak kot izredni vlak, v poprečju enkrat mesečno.

**Na odseku Nova Gorica – Sežana** vozi samo 7 rednih potniških vlakov v eno in 6 v nasprotno smer. S tem, da ta vozni red ne velja ob sobotah, nedeljah in praznikih (šolske počitnice). V strukturi potnikov na vseh progah prevladujejo mladi, ki se vozijo v srednje šole, vse več je tudi turistov, predvsem ob vikendih. V širši poletni sezoni je v izrednem porastu prevoz kolesarjev.

**Na odseku Most na Soči – Podbrdo – Bohinjska Bistrica** vozi tudi posebej prirejen vlak za prevoz avtomobilov. Ta vlak za prevoz avtomobilov se lahko uporabi tudi za prevoz intervencijskih sil v tunelu Bohinjska Bistrica in na težko dostopne dele proge.

Posebno nevarnost v tovornem prometu pomeni prevoz nevarnega blaga, zlasti ko zaradi posledic nesreče pride do nenadzorovanega uhajanja teh snovi v okolje. Največ se prevaža naftnih derivatov.

## 1.4 Značilnosti železniške nesreče

Tako kot za druge nesreče je tudi za železniško nesrečo značilno, da:

* se običajno zgodi brez opozorila in nepričakovano,
* je lahko veliko mrtvih in ranjenih,
* pritegne pozornost medijev,
* povzroča psihološke težave tako pri preživelih, kot pri reševalcih in svojcih.

Železniško nesrečo lahko povzročijo:

* tehnični in drugi vzroki (stanje proge, okvare vozil, okvare na signalizaciji, človeški dejavnik in drugi),
* naravne in druge nesreče (potres, poplava, zemeljski plaz, požar, nesreča pri prevozu nevarnega blaga, človeški dejavnik in drugi)
* teroristični napadi.

Največji delež odgovornosti za izredne dogodke na železnici še vedno odpade na človeški faktor in sicer po odgovornosti izven železnice.

Večji del železniške proge Jesenice – Sežana; poteka tudi na potresnem območju, kjer je možen potres intenzitete VIII EMS ali višje stopnje s povratno dobo 475 let.

Potres lahko povzroči tudi železniško nesrečo.

Poleg potresa na območju regije železniško nesrečo lahko povzroči na izpostavljenih delih zemeljski plazovi v oddaljenosti 30 m od železniške proge in sicer:

* Grahovo ob Bači in
* Dorenberk

Iz ocene ogroženosti Slovenskih železnic je razvidno da je železnica malo ogrožena zaradi naravnih nesreč.

Na območju Severnoprimorske regije do železniške nesreče lahko pride zaradi: trčenja vlakov, iztirjanja vlakov, požara na vlaku ali v okolici proge, eksplozije na vlaku in poškodbe na progi (kamenje, plaz, potres...).

V vseh teh primerih lahko pride do poškodb lokomotive ter enega ali več vagonov in do prevrnitve posameznih vagonov. Tudi posledice ob nesreči pri prevozu nevarnih snovi so lahko hujše, predvsem zaradi večjih količin prepeljanega tovora kot v cestnem prometu. V naši regiji se pojavljajo dodatne težave pri izvajanju zaščite, reševanja in pomoči, ko pride do železniške nesreče na težko dostopnem terenu ali pri iztirjenju vlaka v vodo in je potrebno premagovati tudi gorske ovire.

Proge na območju Severnoprimorske regije lahko glede dostopnosti razvrstimo:

1. odseki prog ki tečejo paralelno s cesto in so lahko dostopni:
   * + **Šempeter-Vrtojba – državna meja**
     + **Prvačina - Ajdovščina**
2. odseki prog, ki jih ceste prečkajo in so dostopni na posameznih mestih:
   * + **Nova Gorica- Jesenice, Plave – Solkan, Prvačina – Ajdovščina, Šempeter-Vrtojba –državna meja, Branik - Štanjel**
3. odseki prog, ki so dostopni samo po železniški progi:
   * + **Podbrdo – Bača - Most na Soči – Avče**

|  |  |
| --- | --- |
| D-37 | Odseki prog ki so dostopni samo po železniški progi: |

Možnosti, da bi vlak zdrsnil, zaradi različnih vzrokov, v vodo so na območju

Severnoprimorske regije:

* na odsekih, ki prečkajo reke Bačo, Idrijco, Sočo in Vipavo.

Glede na vrsto, kraj in posledice železniške nesreče pa ločimo:

* glede na vrsto vlaka:
  + - nesreča potniškega vlaka,
    - nesreča tovornega vlaka,
* kraj nesreče in posebnost reševanja:
  + - na težko dostopnem terenu in iztirjenju vlaka v vodo,
    - na železniški postaji,
    - pri prevozu nevarnih snovi,
    - zaradi eksplozije na vlaku.

## 1.5 Varnost prevozov v železniškem prometu

Obstoječa železniška proga, je zgrajena v začetku prejšnjega stoletja, s svojimi tehničnimi parametri in zmogljivostjo pa ne ustreza več sodobnim prevoznim potrebam v svetovnem in evropskem merilu.

Ob železniški nesreči na enotirni progi, kjer ni vzporednih in dovoznih poti oziroma je otežen dostop do mesta nesreče se uporabi za prevoz reševalnih vozil ter sil in sredstev za ZRP nepoškodovani tir z obeh strani. Promet v takšnih primerih je prekinjen do odstranitve posledic železniške nesreče in popravila železniške infrastrukture.

Vsekakor pa se bo varnost prevozov po železnici izboljšala s posodobitvijo in razvojem železniške infrastrukture.

## 1.6 Verjetnost nastanka verižne nesreče

Ob železniški nesreči lahko pride do verižnih nesreč, kot so:

* požar,
* eksplozija,
* nenadzorovanega uhajanja nevarnega blaga v okolje,
* poškodbe infrastrukture.

## 1.7. Sklepne ugotovitve

Na območju Severnoprimorske regije imamo cca 85 km regionalne proge, enotirne in neelektrificirane proge.

* da pelje povprečno dnevno število vlakov na odseku od Jesenic proti Novi Gorici v obe smeri je 33 (29 potniških in 4 tovorni)
* se promet zmanjšuje na omenjeni progi
* po progi se vozijo zanemarljive količine nevarnega blaga
* je v povprečju na vsakem potniškem vlaku 72 potnikov.

Dotrajanost Severnoprimorske železniške infrastrukture povečujeta verjetnost

nastanka nesreče na določenih odsekih železniške mreže*.*

Posledice so lahko še posebej hude, če pride do iztirjenja lokomotive v reko Sočo in če pride na vlaku do eksplozije.

Glede na oceno možnih dogodkov mora upravljavec javne železniške infrastrukture ob železniški nesreči vzpostaviti in vzdrževati pripravljenost za ukrepanje ob železniški nesreči in organizirati potrebne sile za reševanje in pomoč.

Ob železniški nesreči pri prevozu nevarnega blaga pa je prevoznik tisti, ki mora zavarovati, pobrati ali odstraniti oziroma dati nevarno blago na za to določen prostor ali na drug način poskrbeti, da ni več nevarnosti. Če prevoznik tega ne more izvesti, mora poklicati organizacijo, ki je pooblaščena za reševanje nesreč z nevarnim blagom, da to stori na njegove stroške.

# 2. OBSEG NAČRTOVANJA

## 2.1 Temeljne ravni načrtovanja

S tem načrtom se urejajo ukrepi in dejavnosti za zaščito, reševanje in pomoč ob nesreči manjšega in večjega obsega ter zagotavljanja osnovnih pogojev za življenje, ki so v regijski pristojnosti.

Temeljni načrt je državni načrt zaščite in reševanja ob železniški nesreči.

Načrt oziroma dele načrta zaščite in reševanja ob železniški nesreči za

Severnoprimorsko regijo izdelajo nosilci načrtovanja:

* Izpostava URSZR Nova Gorica (v nadaljevanju regija) v sodelovanju z občinami in ostalimi nosilci načrtovanja,
* občine, ki imajo železniško infrastrukturo,
* Slovenske železnice, d.o.o.

Obveznost izdelave načrta oziroma dela načrta ZiR ob železniški nesreči za posameznega nosilca načrtovanja je opredeljena glede na Oceno ogroženosti ob železniški nesreči v Republiki Sloveniji, verzija 2.0, št. 8420-6/2018-5-DGZR, z dne 25. 08. 2018, Oceno ogroženosti zaradi železniške nesreče Severnoprimorske regije, verzija 2.1, št. 8421-22/2019-1 DGZR, z dne 16.10.2019 povezavi s tabelo 1, in glede na končno uvrstitev nosilca načrtovanja v določen razred ogroženosti. Obveznosti nosilcev načrtovanja iz tabele 1. predstavljajo minimalne zahteve. Vsak nosilec načrtovanja se lahko odloči tudi za večji obseg načrtovanja.

|  |  |  |
| --- | --- | --- |
| Razred ogroženosti | Stopnja ogroženosti nosilca načrtovanja | Obveznosti nosilcev načrtovanja |
| 1 | Majhna | Ni potrebno izdelati načrta zaščite in reševanja, dela načrta oziroma dokumentov za izvajanje določenih zaščitnih ukrepov ter določenih nalog ZRP |
| 2 | Srednja | Ni potrebno izdelati načrta zaščite in reševanja, priporočljivo pa je pripraviti del načrta oziroma dokumente v katerih je predvideno obveščanje in sodelovanje v primeru železniške nesreče |
| 3 | Velika | Potrebno je izdelati del načrta zaščite in reševanja oziroma dokumente v katerih je predvideno obveščanje in sodelovanje v primeru železniške nesreče-za občine, oziroma celotni načrt zaščite in reševanja za regije |
| 4 | Zelo velika 1 | Potrebno je izdelati del načrta zašite in reševanja oziroma dokumente v katerih je predvideno obveščanje, ter izvajanje zaščitnih ukrepov in nalog ZRP za prebivalce v primeru nesreče pri prevozu nevarnega blaga za občine, oziroma celotni načrt zaščite in reševanje za regijo, priporočljivo pa je izdelati načrt zaščite in reševanja v celoti |
| 5 | Zelo velika 2 | Potrebno je izdelati načrt zaščite in reševanja v celoti |

Tabela 1: Obveznosti nosilcev načrtovanja

Z Regijskim načrtom ZiR ob železniški nesreči za Severnoprimorsko regijo se urejajo ukrepi in dejavnosti za zaščito in reševanje, ki so v regijski pristojnosti.

Severnoprimorska regija je uvrščena v razred ogroženosti 4, kar pomeni, da je stopnja ogroženosti »Zelo velika 1«, priporočljivo je, da se na ravni regije izdela načrt ZiR ob železniški nesreči v celoti.

Regijski načrt ZiR ob železniški nesreči za Severnoprimorsko regijo izdela Izpostava URSZR Nova Gorica, v sodelovanju z drugimi pristojnimi regijskimi organi v celoti.

Železniška nesreča se lahko zgodi nepričakovani povsod, kjer poteka železniški promet po železniških progah, zato morajo obratni načrt ZiR ob železniški nesreči izdelati tudi Slovenske železnice, d.o.o.

V razred ogroženosti 4, kar pomeni, da je stopnja ogroženosti »Zelo velika 1« so ob železniški nesreči uvrščene občine z železniško infrastrukturo, katerih zemljišča segajo v območja, kjer potekajo železniške proge, po katerih se prevažajo tudi nevarne snovi in kjer so železniške postaje, ki so namenjene tudi za manipuliranje z nevarnimi snovmi, zato morajo izdelati del načrta ZiR ob železniški nesreči oziroma dokumente v katerih je predvideno obveščanje, ter izvajanje zaščitnih ukrepov in nalog ZRP za prebivalce v primeru nesreče pri prevozu nevarnega blaga.

Občini MO Nova Gorica in Šempeter-Vrtojba (razred ogroženosti -4), zato izdelajo delni načrt ZiR ob železniški nesreči oziroma dokumente v katerih predvidijo obveščanje, ter izvajanje zaščitnih ukrepov in nalog ZRP za prebivalce v primeru nesreče pri prevozu nevarnega blaga.

Ostale občine v Severnoprimorski regiji z železniško infrastrukturo (Občina Ajdovščina, Občina Kanal ob Soči, Renče–Vogrsko in Občina Tolmin, ki spadajo v razred ogroženosti 2), kar pomeni, da je stopnja ogroženosti zaradi železniške nesreče »Srednja«, po njih potekajo železniške proge, po katerih ni prevoza nevarnih snovi in kjer so železniške postaje, ki niso namenjene za manipuliranje z nevarnimi snovmi, zato **Ni** treba izdelati načrta ZRP.

Za te občine je priporočljivo, da izdelajo del načrta ZiR ob železniški nesreči oziroma dokumente v katerih predvidijo obveščanje in sodelovanje v primeru železniške nesreče.

|  |  |  |  |  |  |  |
| --- | --- | --- | --- | --- | --- | --- |
| Občina | Površina v km2 | Število ljudi | Gostota poseljenosti | Rang območja, kjer potekajo železniške proge, po katerih ni prevoza nevarnih snovi in železniških postaj, ki niso namenjene za manipuliranje z nevarnimi snovmi | Rang območja, kjer potekajo železniške proge, po katerih se prevažajo tudi nevarne snovi in kjer so železniške postaje, ki so namenjene tudi za manipuliranje  z nevarnimi snovmi | Razred ogroženosti |
| Ajdovščina | 245,2 | 20.409 | 83,2 | 2 |  | 2 |
| Bovec | 367,3 | 3217 | 8,8 |  |  |  |
| Brda | 72,1 | 5613 | 77,9 |  |  |  |
| Cerkno | 131,7 | 4433 | 33,7 |  |  |  |
| Idrija | 293,7 | 11.906 | 40,5 |  |  |  |
| Kanal | 146,5 | 5247 | 35,8 | 2 |  | 2 |
| Kobarid | 192,7 | 4092 | 21,2 |  |  |  |
| Miren – Kostanjevica | 62,8 | 5175 | 82,4 |  |  |  |
| Nova Gorica | 279,5 | 33.178 | 118,7 |  | 4 | 4 |
| Renče-Vogrsko | 29,5 | 4434 | 150,3 | 2 |  | 2 |
| Šempeter – Vrtojba | 14,9 | 6449 | 432,9 |  | 4 | 4 |
| Tolmin | 381,5 | 11.031 | 28,9 | 2 |  | 2 |
| Vipava | 107,4 | 6116 | 56,9 |  |  |  |
| SKUPAJ | 2.324,80 | 121.300 | 52,2 |  |  |  |

Tabela 2: Ogroženost občin ob železniški nesreči,- podatki SURS januar 2023

Regijski načrt ZiR ob železniški nesreči za Severnoprimorsko regijo temelji na trenutno razpoložljivih silah in sredstvih za ZRP potrebnih za ukrepanje ob železniški nesreči.

Manjkajoče nujne sile in sredstva za ZRP postopno zagotavljajo organizacije pristojne za ZRP: Ob železniški nesreči, ki preseže možnosti ukrepanja razpoložljivih sil za ZRP na območju regije, lahko Poveljnik CZ za Severnoprimorsko zaprosi za pomoč v silah in sredstvih za ZRP sosednje regije oziroma Štab CZ RS.

## 2.2. Načela zaščite, reševanja in pomoči

ZRP se ob železniški nesreči organizira v skladu z načeli, ki jih določa Zakon o varstvu pred naravnimi in drugimi nesrečami.

Ob železniški nesreči se upoštevajo predvsem načelo pravica do varstva, načelo pomoči, načelo javnosti, načelo preventive, načelo odgovornosti, ter načelo postopnosti pri uporabi sil in sredstev za ZRP.

|  |  |
| --- | --- |
| D – 38 | Regijska ocena ogroženosti ob železniški nesreči |
| P - 39 | Evidenčni list o vzdrževanju regijskega načrta ob železniški nesreči |

# 3. KONCEPT ZAŠČITE, REŠEVANJA IN POMOČI

## 3.1 Temeljne podmene

* Varstvo pred posledicami železniške nesreče zagotavljajo v okviru svojih pristojnosti upravljavec javne železniške infrastrukture, prevozniki, resorno ministrstvo, prebivalci kot posamezniki, prebivalci organizirani v prostovoljne reševalne sestave ter druge nevladne organizacije, ki se ukvarjajo z zaščito in reševanjem, javne reševalne službe, podjetja, zavodi in druge organizacije, katerih dejavnost je pomembna za zaščito in reševanje, ter lokalne skupnosti in državni organi, skladno s svojimi pristojnostmi.
* Regijski načrt zaščite in reševanja ob železniški nesreči je izdelan in se uporablja za ukrepanje ob železniški nesreči manjšega in večjega obsega.
* Ob železniški nesreči z nevarnim blagom morajo biti prebivalci, ki so ogroženi zaradi železniške nesreče, pravočasno in objektivno obveščeni o nesreči, pričakovanih nevarnostih, možnih posledicah nesreče, načrtih in ukrepih za zmanjšanje in odpravo posledic ter o ravnanju ob nesreči. Informacije o tem pristojni organi - upravljavec javne železniške infrastrukture, inšpekcijskih služb in župani sproti dopolnjujejo in objavljajo preko ReCO Nova Gorica.
* Ob železniški nesreči je za operativno izvajanje nalog zaščite, reševanja in pomoči na kraju nesreče odgovoren vodja intervencije, ki so mu neposredno podrejene vse sile, ki sodelujejo pri izvajanju nalog na terenu. Vodja intervencije se imenuje iz vrst gasilske reševalne službe ali iz vrst upravljavca javne železniške infrastrukture (SŽ). Za pomoč vodji intervencije iz vrst gasilcev pa upravljavec javne železniške infrastrukture imenuje svojega strokovnjaka oziroma pri nesreči z nevarnim blagom, prevoznik imenuje svojega strokovnjaka.
* če regijski viri ob železniški nesreči manjšega (večjega) obsega, ne zadoščajo, lahko poveljnik Civilne zaščite za Severnoprimorsko zaprosi za pomoč sosednje regije ali državo.

## 

## 3.2. Zamisel izvedbe zaščite in reševanja

### 3.2.1 Koncept odziva ob železniški nesreči

Koncept odziva ob železniški nesreči temelji na posledicah nesreče (človeške žrtve, materialna škoda in škoda v naravnem okolju).


Prvo oceno o obsegu nesreče (manjšega/večjega obsega) da vodja intervencije in sicer na osnovi ogleda (materialna škoda in škoda v naravnem okolju) in števila mrtvih in ranjenih.

**NESREČA MANJŠEGA OBSEGA**: ko je ena ali več oseb izgubilo življenje ali težje poškodbe petih ali več oseb, nastala je materialna škoda na sredstvih železnice ali na okolju, ki presega nad dva milijona EUR. Poleg reševalnih sil in sredstev prevoznika oziroma upravljavca železniške infrastrukture - SŽ, železniško nesrečo obvladujejo sile za ZRP v regiji. Na osnovi ocene situacije, ko je potrebno uporabiti posebne ukrepe, sile in sredstva poveljnik CZ Severnoprimorske določi zaščitne ukrepe in naloge.

Izvaja se obveščanje javnosti in prebivalcev, alarmiranje (ob nesreči z nevarnimi snovmi), aktiviranje sil za ZRP, določitev zaščitnih ukrepov in nalog, izvajanje zaščitnih ukrepov in nalog ter spremljanje stanja.

**NESREČA VEČJEGA OBSEGA**: je, ko je več deset mrtvih in ranjenih, nastala je velika materialna škoda na sredstvih železnice ali na okolju. Za obvladovanje in nadzor železniške nesreče je potrebno uporabiti posebne ukrepe, sile in sredstva. Izvaja se obveščanje pristojnih organov in javnosti. Aktivira se Regijski načrt ZiR ob železniški nesreči za Severnoprimorsko regijo. Na osnovi ocene situacije Poveljnik CZ za Severnoprimorsko določi zaščitne naloge in ukrepe.

Potek glavnih dejavnosti je prikazan na shemi 1: Koncept odziva ob železniški nesreči



## 3.3. Uporaba načrta

Regijski načrt zaščite in reševanja ob železniški nesreči se začne uporabljati, ko pride do železniške nesreče manjšega obsega ali večjega obsega.

Odločitev o uporabi Regijskega načrta zaščite in reševanja ob železniški nesreči, sprejme poveljnik CZ Severnoprimorske regije v njegovi odsotnosti pa namestnik poveljnika CZ za Severnoprimorsko regijo.

|  |  |
| --- | --- |
| D - 19 | Vzorec sklepa o aktiviranju Regijskega načrta ZiR ob nesreči |
| D – 20- | Vzorec sklepa o preklicu izvajanja zaščitnih ukrepov in nalog ZRP |

# 4. SILE, SREDSTVA IN VIRI ZA IZVAJANJE NAČRTA

## 4.1 Pregled organov in organizacij, ki neposredno sodelujejo pri izvedbi nalog zaščite in reševanja na nivoju regije ob železniški nesreči

### 4.1.1 Organi regije:

* URSZR Izpostava Nova Gorica
* Policijska uprava Nova Gorica
* Osnovno zdravstvo Severnoprimorske regije,
* Splošna bolnišnica Franca Derganca Šempeter pri Gorici,
* Nacionalni inštitut za javno zdravje, Območna enota Nova Gorica (NIJZ, OE Nova Gorica),
* Nacionalni laboratorij za zdravje, okolje in hrano, lokacija Nova Gorica,
* pristojne inšpekcijske službe.

|  |  |
| --- | --- |
| P – 2 | Podatki o zaposlenih na Izpostavi URSZR Nova Gorica |

### 4.1.2 Sile za zaščito, reševanje in pomoč regije

Organi Civilne zaščite:

* poveljnik Civilne zaščite za Severnoprimorsko regijo
* namestnik poveljnika Civilne zaščite za Severnoprimorsko regijo
* Štab Civilne zaščite za Severnoprimorsko regijo

|  |  |
| --- | --- |
| P – 1 | Podatki o poveljniku, namestniku poveljnika in članih štaba CZ |

Enote in službe Civilne zaščite na nivoju regije:

* tehnično reševalna enota,
* regijski logistični center
* službe za podporo.
* ekipe za popolnitev ReCO,

Predorski in portalni gasilci za posredovanje na ogroženih odsekih JŽI ob železniški nesreči v predoru Bohinj, predorska enota:

* GE PGD Tolmin in

portalne enote

* prostovoljne gasilske enote Podbrdo, Rut-Grant in Grahovo ob Bači

Enote ter službe društev in drugih nevladnih organizacij;

* Potapljaško reševalna služba – postaji Nova Gorica in Tolmin
* enota za reševanje z reševalnimi psi (Društvo reševalnih psov Nova Gorica)
* enote za postavitev začasnih prebivališč (Taborniki)
* Rdeči križ Slovenije - območna združenja Ajdovščina, Idrija in Tolmin, stacionarij enota Nova Gorica
* Goriška območna karitas, karitas Vipavske doline, župnijska karitas Ajdovščina, Tolminska območna karitas. in Dekanska karitas Idrija-Cerkno,
* gorsko reševalna služba – postaji Bovec in Tolmin in
* jamarsko reševalna služba – postaja Tolmin

Poklicne sile

* Javni zavod za gasilsko reševalno dejavnost Nova Gorica (JZGRD Nova Gorica),
* Gasilsko reševalna služba Ajdovščina (GRC -Ajdovščina),
* Osnovno zdravstvo Severnoprimorske,
* ZD Nova Gorica oz. NMP Nova Gorica,
* ZD Ajdovščina,
* ZD Idrija,
* ZD Tolmin,
* ZD Šempeter pri Gorici,

Enote upravljavca javne železniške infrastrukture

|  |  |
| --- | --- |
| P – 3 | Pregled sil za ZRP |
| P – 4 | Podatki o organih, službah in enotah CZ |
| P – 7 | Pregled javnih in drugih služb, ki opravljajo dejavnosti pomembne za ZRP |
| P – 11 | Pregled gasilskih enot s podatki o poveljnikih in namestnikih poveljnikov |
| P – 12 | Pregled gasilskih enot širšega pomena in njihovih pooblastil s podatki o poveljnikih in namestnikih poveljnikov |

### 4.1.3 Sile za zaščito, reševanje in pomoč občin

Za opravljanje nalog ZRP so na območju Severnoprimorske regije organizirane sile za ZRP v lokalnih skupnostih v skladu z Uredbo o organiziranju opremljanju in usposabljanju sil za zaščito, reševanje in pomoč (Ur. list RS, št. 92/07, 54/09 in 23/11) in Pravilnikom o kadrovskih in materialnih formacijah enot, služb in organov Civilne zaščite (Ur. list RS, št. 104/08). Poleg sil za ZRP lokalnih skupnosti bi imele v primeru železniške nesreče pomembno vlogo tudi druge občinske javne službe in podjetja. Njihova vloga in naloge se opredelijo v občinskih delnih načrtih ZiR ob železniški nesreči.

Glede na razpoložljive sile za ZRP na Severnoprimorski, ocenjujemo, da kljub temu, da vse enote po občinah niso organizirane oziroma popolnoma popolnjene, razpolagamo z zadostnimi silami in ne bi bila potrebna pomoč iz sosednjih regij.

V primeru večjega števila mrtvih bi bilo potrebno aktivirati enoto za identifikacijo oseb pri Inštitutu za sodno medicino pri Medicinski fakulteti.

## 4.2 Materialno – tehnična sredstva za izvajanje načrta

Načrtuje se ZiR oprema (sredstva za osebno in skupinsko zaščito, oprema, vozila ter tehnična sredstva, ki jih potrebujejo strokovnjaki, reševalne enote, službe in reševalci), ter materialna sredstva za ZRP iz regijskih rezerv.

Oprema in sredstva se zagotavljajo na podlagi predpisanih meril za organiziranje, opremljanje in usposabljanje sil za ZRP.

Pri materialno tehničnih sredstvih ocenjujemo, da kljub temu, da vse občine ne razpolagajo z zadostnimi viri, imamo na razpolago zadosti opreme, saj je v vsej regiji dovolj teh sredstev, tako, da je v primeru železniške nesreče pričakovati, da ne bo potrebna pomoč iz drugih regij.

|  |  |
| --- | --- |
| P – 6 | Pregled osebne in skupne opreme ter sredstev pripadnikov enot za ZRP |
| P – 8 | Pregled materialnih sredstev iz državnih rezerv za primer naravnih in drugih nesreč |

## 4.3 Predvidena finančna in druga sredstva za izvajanje načrta

Stroške v zvezi delovanja regijskih enot in služb CZ in štaba CZ za Severnoprimorsko zagotavlja Uprava Republike Slovenije za zaščito in reševanje (URSZR).

Finančna sredstva se načrtujejo za:

* stroške operativnega delovanja (povračilo stroškov za aktivirane pripadnike CZ in druge sile ZRP),
* stroški usposabljanja enot in služb,
* materialne stroške (prevozne stroške in storitve, gorivo, mazivo idr.).

|  |  |
| --- | --- |
| D – 1 | Pregled načrtovanih finančnih sredstev za izvajanje načrta |


# 5. OPAZOVANJE, OBVEŠČANJE IN ALARMIRANJE

## 5.1 Posredovanje informacij o nesreči

Če gre za nesrečo na območju Severnoprimorske regije, pa nesrečo niso prijavili upravljavec javne železniške infrastrukture ali Policija, ReCO Nova Gorica preveri verodostojnost obvestila pri odgovornih in sicer:

* dispečerju prometne operative Postojna
* LVP Nova Gorica in
* LVP Most na Soči).

ReCO Nova Gorica o železniški nesreči obvesti Center za obveščanje Republike Slovenije (CORS).



Slika 3: Posredovanje podatkov o železniški nesreči

Upravljavec javne železniške infrastrukture ali prevoznik o vsaki železniški nesreči na območju Severno primorske regije obvestita ReCO Nova Gorica na številko 112. Informacije, ki jih sporočita ReCO Nova Gorica po telefonu, morata takoj, ko je to mogoče, sporočiti tudi na predpisanem obrazcu za obveščanje o nesreči po elektronski pošti oziroma po faksu.

Obvestilo o železniški nesreči mora vsebovati podatke o:

1. **času in kraju nastanka dogodka;**
2. **vrsti dogodka;**
3. **vrsti ogroženosti:**

* zaradi nesreče potniškega vlaka,
* zaradi nesreče tovornega vlaka,
* zaradi tovora ali
* zaradi naravne nesreče;

1. **obliki ogroženosti:**

* trčenje vlaka,
* iztirjenje vlaka,
* nesreča na nivojskem prehodu,
* nesreča, ki jo osebam povzročijo tirna vozila med gibanjem,
* požar na vlaku ali okolici ali
* druge vrste nesreč;

1. **nesreči:**

* število udeležencev nesreče,
* posledice nesreče,
* število poškodovanih oseb in
* število mrtvih oseb;


1. **izvedenih ukrepih in potrebni pomoči.**

|  |  |
| --- | --- |
| P - 57 | Seznam odgovornih oseb Slovenskih železnic in železniških postaj na območju Severnoprimorske regije |

## 5.2 Obveščanje in informiranje pristojnih organov na regijski ravni

Po sprejemu obvestila o železniški nesreči na območju Severnoprimorske regije, ReCO Nova Gorica, obvesti CORS in regijske ter občinske organe po prioriteti iz shem in sicer.


* pristojno gasilsko enoto širšega pomena,
* Slovenske železnice, glavni prometni dispečar- prometne operative Postojna,
* pristojno postajo NMP,
* Operativno komunikacijski center Policijske uprave Nova Gorica,
* CORS (če prejme obvestilo od občanov),
* Poveljnika CZ za Severnoprimorsko ali namestnika,
* vodjo Izpostave URSZR Nova Gorica ali namestnika,
* vodjo ReCO Nova Gorica,
* župana oziroma drugo odgovorno osebo v prizadeti lokalni skupnosti (v skladu s Seznamom vodilnih oseb, ki jih ReCO obvešča o izrednih dogodkih),
* pristojne inšpekcijske službe.



Slika 4: Organizacija obveščanja v primeru železniške nesreče na območju

Severnoprimorske regije

Ob železniški nesreči pri prevozu nevarnega blaga ReCO Nova Gorica obvešča pristojne organe, ki so razvidni iz slike 5.



Slika 5: Organizacija obveščanja pristojnih organov ob večji nesreči z nevarnim blagom

|  |  |
| --- | --- |
| P – 15 | Podatki o odgovornih osebah, ki se jih obvešča o nesreči |

Pri železniški nesreči pri prevozu nevarnih snovi ReCO Nova Gorica obvešča Dežurnega delavca DRAVA VGP Ptuj, ker vsa železniška infrastruktura poteka ob vodotokih rek (Bača, Idrijca, Soča in Vipava).

**Informiranje pristojnih organov**

Za sprotno obveščanje občin, služb in drugih izvajalcev nalog zaščite, reševanja in pomoči o stanju in razmerah na kraju nesreče, sprejetih ukrepih in poteku zaščite in reševanja skrbi URSZR - Izpostava Nova Gorica preko Regijskega centra za obveščanje Nova Gorica, s tem da:

* pripravlja in izdaja informativni bilten,
* pripravlja občasne širše pisne informacije

|  |  |
| --- | --- |
| P – 17 | Seznam prejemnikov informativnega biltena |

### 5.2.1 Obveščanje javnosti

Za obveščanje javnosti in komuniciranje z mediji ob železniški nesreči na območju Severnoprimorske regije je v skladu s pooblastili pristojen poveljnik CZ za Severnoprimorsko regijo oziroma tisti član štaba, ki ga poveljnik zadolži za izvedbo te naloge. Za obveščanje prebivalcev na prizadetem območju so odgovorne občine, ki načine in oblike obveščanja o stanju na prizadetem območju opredelijo v občinskem načrtu ob železniški nesreči z nevarnim blagom.

Ob železniški nesreči v Severnoprimorski regiji, v kateri so udeleženi ljudje, URSZR Izpostava Nova Gorica vzpostavi informacijski center v sodelovanju s- pooblaščenim upravljavcem javne železniške infrastrukture in bo preko medijev objavila posebno telefonsko številko, na katerolahko dobijo svojci udeležencev v nesreči informacije o posledicah nesreče in stanju udeležencev nesreče.

Naloge informacijskega centra so:

* posredovanje informacij in podatkov o posledici nesreče in drugih razmer ter dajanje napotkov prebivalcem na prizadetem območju
* Skrb za posredovanje podatkov, s strani služb, katerih predstavniki so, o mrtvih, poškodovanih, pogrešanih, najdenih osebah ter osebah, ki po svojcih sprašujejo, informacijskemu centru
* sodelovanje z zdravstveno službo, organi za notranje zadeve, socialno službo, duhovniki in drugimi
* dajanje pomoči pri oskrbi in nastanitvi nepoškodovanih in svojcev in
* dajanje pomoči preživelim pri vzpostavitvi stikov s svojci.

|  |  |
| --- | --- |
| P – 18 | Seznam medijev, ki bodo posredovala obvestila o izvedenem alarmiranju in napotke za izvajanje zaščitnih ukrepov |

Obveščanje javnosti ob nesrečah poteka v medijih, ki morajo po predpisih na zahtevo državnih organov, javnih podjetij in zavodov brez odlašanja brezplačno objaviti nujno sporočilo v zvezi z resno ogroženostjo življenja, zdravja ali premoženja ljudi, kulture in naravne dediščine ter varnosti države. V takih primerih se sporočilo najprej pošlje za takojšnjo objavo naslednjim občilom:

* Slovenski tiskovni agenciji,
* Radia Slovenija – I. In II. Program,
* Televiziji Sloveniji – I. In II. Program,
* lokalnim sredstvom obveščanja.

|  |  |
| --- | --- |
| D – 5 | Navodilo za organiziranje in vodenje informacijskega centra |
| D – 8 | Navodilo za obveščanje ob nesreči |
| D – 18 | Vzorec obrazca za obveščanje dežel in županij sosednjih držav |

## 5.3 Alarmiranje

Ob železniški nesreči pri prevozu nevarnih snovi, ko pride do nenadzorovanega uhajanja teh snovi v okolje in je neposredno ogroženo življenje ali zdravje ljudi in živali, je potrebno takoj začeti z izvajanjem določenih zaščitnih ukrepov in prebivalstvo opozoriti na bližajočo se nevarnost z alarmiranjem. Sklep o tem sprejme župan ali poveljnik CZ občine, na katerem območju je bila železniška nesreča.

ReCO Nova Gorica v ogroženi občini prebivalstvo opozori na bližajočo se nevarnost s sirenami z alarmnim znakom za preplah oz. posreduje obvestilo na krajevno običajen način.

# 6. AKTIVIRANJE SIL IN SREDSTEV

## 6. 1 Aktiviranje organov in njihovih strokovnih služb


Poveljnik CZ za Severnoprimorsko regijo po obvestilu o železniški nesreči in prvih poročilih s kraja železniške nesreče oceni stanje na prizadetem območju. Predvidi možen razvoj dogodkov ter glede na zahtevo prizadete občine (razsežnost in posledice železniške nesreče) v regiji po pomoč sprejme odločitev o aktiviranju regijskih organov, pristojnih za operativno, strokovno vodenje zaščite, reševanja in pomoči in o uporabi regijskih sil zaščito, reševanje in pomoč.

Glede na oceno in možen razvoj dogodkov lahko poveljnik Civilne zaščite za Severnoprimorsko aktivira:

* štab CZ za Severno primorsko
* Regijske sile zaščite, reševanja in pomoči

## 6.2 Aktiviranje regijskih sil za zaščito, reševanje in pomoč

O pripravljenosti in aktiviranju sil za zaščito, reševanje in pomoč na območju regije odloča poveljnik Civilne zaščite za Severnoprimorsko oziroma njegov namestnik.



Shema 4. Pregled regijskih sil za zaščito, reševanje in pomoč v regiji

Za zagotavljanje varnosti se aktivira policija, preko ReCO Nova Gorica, ki zavaruje območje nesreče, ureja cestni promet za intervencijska vozila, zavaruje izvajanje posameznih zaščitnih ukrepov.

Pozivanje pripadnikov Civilne zaščite in drugih sil za zaščito, reševanje in pomoč izvaja Uprava Republike Slovenije za zaščito in reševanje - Izpostava Nova Gorica. Izpostava izvaja tudi vse zadeve v zvezi z nadomestili plač in povračil stroškov, ki jih imajo pripadniki pri opravljanju dolžnosti v Civilni zaščiti oziroma na področju zaščite in reševanja.

Vse stroške v zvezi s pripravljenostjo in delovanjem teh sil na prizadetem območju krije država.

|  |  |
| --- | --- |
| P – 5 | Seznam zbirališč sil za ZRP |
| P – 11 | Pregled gasilskih enot s podatki o poveljnikih in namestnikih poveljnikov |
| P – 12 | Pregled gasilskih enot širšega pomena in njihovih pooblastil s podatki o poveljnikih in namestnikih poveljnikov |
| D – 14 | Vzorec odredbe o aktiviranju sil in sredstev za ZRP |
| D – 15 | Vzorec delovnega naloga |

## 6.3 Zagotavljanje pomoči v materialnih in finančnih sredstvih

Materialna pomoč Severnoprimorske regije pri odpravljanju posledic železniške nesreče obsega:

* posredovanje pri zagotavljanju specialne opreme, ki je upravljavec in vzdrževalec železniške infrastrukture ne more zagotoviti (gradbena mehanizacija, specialna oprema za potrebe tehničnega reševanja ipd.),
* pomoč v zaščitni in reševalni opremi,
* pomoč v finančnih sredstvih.

O uporabi materialnih sredstev odloča Poveljnik CZ za Severnoprimorsko, oziroma njegov namestnik. Prispela pomoč iz RS se zbira v Regijskem logističnem centru Ajdovščina od koder se organizira razdelitev na prizadeto območje.

Izpostava URSZR Nova Gorica in Štab CZ za Severnoprimorsko sodelujeta pri zbiranju potreb po materialnih in finančnih sredstvih na podlagi prošenj za pomoč iz prizadetih občin ter pri organizaciji razdelitve pomoči na prizadetem območju.

|  |  |
| --- | --- |
| D – 13 | Vzorec obrazca za povrnitev stroškov občinam ob nesreči |
| D –17 | Vzorec prošnje za državno pomoč |

### 6.3.1. Regijski logistični center Ajdovščina

Prevzem in razdelitev pomoči sta razdelana v Načrtu organizacije in delovanja Regijskega logističnega centra Ajdovščina. Prispela pomoč se zbira v Regijskem logističnem centru Ajdovščina, od koder se organizira razdelitev na prizadeta območja.

Logistični center se nahaja v Ajdovščini, na letališču ob stari cesti Ajdovščina – Nova Gorica, Goriška 79, Ajdovščina in je tehnično varovan.

V primeru hujše nesreče se Regijski logistični center Ajdovščina uporablja za:

* skladiščenje in razdeljevanje opreme in sredstev iz zaloge materialnih sredstev za ZRP (državne zaloge) za primer naravnih in drugih nesreč,
* zbiranje, skladiščenje in razdeljevanje človekoljubne pomoči.

|  |  |
| --- | --- |
| D – 3 | Načrt organizacije in delovanja regijskega logističnega centra Ajdovščina |

# 7. UPRAVLJANJE IN VODENJE

## 7.1 Organi in njihove naloge

Vodenje sil za zaščito, reševanje in pomoč je urejeno z Zakonom o varstvu pred naravnimi in drugimi nesrečami (Ur. list RS, št. 51/06-UPB1, 97/10, 21/18 in 117/22). Po tem zakonu se varstvo pred naravnimi in drugimi nesrečami organizira in izvaja kot enoten sistem na lokalni, regionalni in državni ravni.

Posamezni organi vodenja na regijski ravni imajo ob železniški nesreči te naloge:

### 7.1.1. Izpostava URSZR Nova Gorica

* opravlja upravne in strokovne naloge ZRP iz svoje pristojnosti,
* spremlja nevarnosti,
* organizira komunikacijski sistem za delovanje regijskih sil za ZRP, ter usmerja delovanje ReCO Nova Gorica,
* zagotavlja informacijsko podporo organom vodenja na regijski ravni,
* obvešča pristojne organe o nesreči,
* opozarja prebivalce na neposredno nevarnost z javnim alarmiranjem,
* zagotavlja pogoje za delo Poveljnika CZ za Severnoprimorsko in štaba CZ za Severnoprimorsko,
* izdeluje ocene ogroženosti in načrtuje ukrepe za preprečevanje ter zmanjšanje posledic,
* zagotavlja logistično podporo pri delovanju regijskih sil za ZRP ter regijske komisije za ocenjevanje škode;
* po potrebi organizira logistični center za sprejem mednarodne pomoči ob nesreči,
* usmerja in usklajuje izvajanje zaščitnih ukrepov in nalog ZRP ob nesreči ter odpravlja posledice nesreče,
* poziva pripadnike CZ in pripadnike drugih sil za ZRP v regiji,
* zbira, obdeluje in posreduje podatke o nesrečah ter drugih dogodkih (ReCO Nova Gorica),

|  |  |
| --- | --- |
| D – 2 | Načrt Izpostave URSZR Nova Gorica za zagotovitev prostorskih in drugih pogojev za delo poveljnika CZ in Štaba CZ |

### 7.1.2. Poveljnik CZ za Severnoprimorsko:

* oceni posledice nesreče in potrebo po vključitvi regijskih sil za ZRP,
* aktivira Regijski načrt ZiR ob železniški nesreči za Severnoprimorsko regijo,
* vodi operativno-strokovno dejavnost CZ in drugih sil za ZRP,
* usklajuje izvajanje operativnih ukrepov in dejavnost regijskih organov,
* predlaga in odreja zaščitne ukrepe,
* nadzoruje izvajanje nalog ZRP,
* spremlja stanje na prizadetem območju,
* usmerja dejavnost ter obvešča Poveljnika CZ RS o poteku izvajanja ZRP,
* skrbi za povezano in usklajeno delovanje vseh sil za ZRP ob nesreči,
* daje mnenje in predloge v zvezi s pripravami in delovanjem sil za ZRP ter mnenje in predloge za odpravo škode ob nesreči,
* določa vodje intervencije,
* pripravi končno poročilo o nesreči.

### 7.1.3. Štab CZ za Severnoprimorsko:

* izdela oceno situacije, oceno posledic nesreče, presoja razvoj razmer in ogroženosti, oceno potrebnih sil in sredstev, vodenje karte in sprotno spremljanje razmer na terenu,
* nudi Poveljniku CZ za Severnoprimorsko strokovno pomoč pri vodenju ZRP,
* opravlja strokovno-operativne naloge ZRP ob nesreči,
* pripravlja strokovne ukrepe in navodila za delo na območju nesreče,
* zagotavlja informacijsko podporo štabom CZ občin,
* zagotavlja logistično podporo regijskim silam za ZRP,
* opravlja administrative in finančne zadeve,
* izvaja oglede na terenu in pripravlja poročila,
* pripravlja obvestila za obveščanje javnosti,
* izdela poročilo o nesreči.

### 7.1.4. Policijska uprava Nova Gorica:

* varuje življenja, osebno varnost in premoženje ljudi,
* preprečuje, odkriva in preiskuje kazniva dejanja in prekrške, odkriva in prijema storilce kaznivih dejanj in prekrškov, druge iskane osebe ter jih izroča pristojnim organom,
* nadzira in ureja promet v skladu s stanjem prometne infrastrukture ter omogoča interveniranje silam za ZRP,
* varuje državno mejo in izvaja mejni nadzor ter policijske naloge v zvezi s tujci v skladu z razmerami,
* z letalsko enoto policije sodeluje pri opravljanju policijskih, humanitarnih, oskrbovalnih, izvidovalnih in drugih nalog pomembnih za ZRP,
* sodeluje pri identifikaciji mrtvih,
* obvešča Generalno policijsko upravo o mrtvih in poškodovanih tujcih,
* po potrebi organizira mobilni operativno-komunikacijski center,
* varuje določene osebe, objekte, organe in okoliše,
* obvešča javnost o izvedenih nalogah s svojega delovnega področja,
* opravlja druge naloge iz svoje pristojnosti.

Usklajevanje med CZ. in policijo izvaja član štaba CZ za Severnoprimorsko za koordinacijo dela s policijo.

|  |  |
| --- | --- |
| D – 22 | Načrt dejavnosti PU Nova Gorica |

### 7.1.5. Osnovno zdravstvo Severnoprimorske:

* organizira in izvaja medicinsko oskrbo na terenu in v zdravstvenih ustanovah,
* koordinira sile in sredstva zdravstva na Severnoprimorskem in posreduje pri zagotavljanju pomoči iz drugih regij,
* izvaja druge ukrepe in naloge iz svoje pristojnosti.

### 7.1.6. Splošna bolnišnica »Franca Derganca« Šempeter pri Gorici:

* izvaja nujno specialistično zdravstveno pomoč, ki jo zagotavljajo splošne in specialistične bolnišnice,
* sprejme poškodovane in ranjene v nadaljnjo zdravljenje,
* izvaja druge ukrepe in naloge iz svoje pristojnosti.

### 7.1.7. Zdravstveni inšpektorat RS, Območna enota Nova Gorica:

* sodeluje pri izvajanju zaščitnih ukrepih za izvajanje inšpekcijskega nadzora nad zdravstveno higienskim stanjem začasnih nastanitvenih objektov, sanitarno zdravstvenimi pogoji zdravstvene oskrbe, oskrbe s hrano, oskrbe s pitno vodo, javne prehrane, vzgojno-izobraževalnega in vzgojno-varstvenega dela,
* opravlja druge naloge iz svoje pristojnosti.

### 7.1.8. Nacionalni inštitut za javno zdravje, Območna enota Nova Gorica:

* Spremljanje in vrednotenje zdravja, zdravstvenega stanja prebivalstva in zdravstvenega varstva;
* Prepoznavanje, spremljanje in vrednotenje ključnih izzivov na področju javnega zdravja ter zdravstvenih tveganj in nevarnosti za zdravje;
* Načrtovanje ukrepov in zagotavljanje pripravljenosti za obvladovanje nevarnosti za zdravje;
* Načrtovanje in izvajanje ukrepov za varovanje in zaščito zdravja z vidika dejavnikov naravnega in družbenega okolja;
* Preprečevanje bolezni;
* Krepitev zdravja;
* Usposabljanje strokovnjakov na področju javnega zdravja;
* Seznanjanje javnosti o stanju, raziskavah in ugotovitvah na področju javnega zdravja;
* Raziskovanje in izobraževalna dejavnost na področju javnega zdravja.

### 7.1.9. Nacionalni laboratorij za zdravje, okolje in hrano, lokacija Nova Gorica:

* Izvajanje mikrobioloških preizkušanj na področju medicinske mikrobiologije za potrebe izvajalcev zdravstvene dejavnosti;
* Sodelovanje pri pripravi in usklajevanju programov spremljanja (monitoringov) nacionalnega pomena ter programov vzorčenj in preskušanj v okviru inšpekcijskega nadzora, na področju voda, živil, materialov in izdelkov, namenjenih za stik z živili, bivalnega okolja in drugih področij v skladu s posebnimi predpisi;
* Sodelovanje v delovnih telesih uradnih institucij na nacionalni ravni, na ravni Evropske unije in na mednarodni ravni;
* Izvajanje dejavnosti mobilne ekološke enote na področju okolja za primere možnih okoljskih tveganj;
* Strokovna podpora v postopkih presoj vplivov okolja na zdravje v skladu s posebnimi predpisi;
* Sodelovanje pri razvojnem in strokovnem delovanju na področju okoljsko-zdravstvenega informacijskega sistema;
* Obveščanje in osveščanje javnosti ter poročanje v skladu s posebnimi predpisi;

### 7.1.10. Uprava RS za varano hrano, veterinarstvo in varstvo rastlin, Območni urad Nova Gorica:

* sodeluje pri določanju ukrepov v zvezi z živalmi, živili živalskega izvora in krmo,
* izvaja poostren izredni uradni nadzor na področju varnosti živil živalskega izvora in krme ter na področju zdravstvenega varstva in zaščite živali,
* odreja ukrepe imetnikom živali ter nosilcem dejavnosti za zagotavljanje varne hrane in krme ter za zagotavljanje zdravstvenega varstva in zaščite živali,
* opravlja druge naloge iz svoje pristojnosti.

### 7.1.11. Inšpektorat RS za kmetijstvo gozdarstvo, lovstvo in ribištvo, Območna enota Nova Gorica:

* sodeluje pri nadzoru varne hrane rastlinskega izvora in krme v primarni proizvodnji vključno s prvim dajanjem v promet ter izvaja ukrepe pri nosilcih živilske dejavnosti v primarni proizvodnji,
* sodeluje pri nadzoru zdravstvenega varstva rastlin in preprečevanju širjenja škodljivih organizmov ter izvaja ustrezne ukrepe,
* nadzira izvajanje gozdno gospodarskih in gojitvenih načrtov pri ohranjanju namenskih funkcij gozda, tudi okoljskih funkcij in
* opravlja druge naloge iz svoje pristojnosti.

## 7.2. Operativno vodenje


V primeru železniške nesreče na Severnoprimorskem območju dejavnosti ZRP vodi poveljnik CZ regije, ki mu pri delu strokovno pomaga štab CZ regije. Intervencijo na mestu nesreče vodi vodja intervencij.

Vodja intervencije je na kraju nesreče odgovoren za operativno izvajanje nalog ZRP. Njemu so na kraju nesreče neposredno podrejene vse sile, ki sodelujejo pri izvajanju nalog na terenu. Vodja intervencije se imenuje iz vrst gasilske reševalne službe ali iz vrst pooblaščenega upravljavca javne železniške infrastrukture (SŽ). Za pomoč vodji intervencije iz vrst gasilcev pa pooblaščeni upravljavec javne železniške infrastrukture imenuje svojega oziroma pri nesreči z nevarnim blagom, prevoznik imenuje svojega strokovnjaka.

Naloge vodje intervencije ob železniški nesreči so naslednje:

* oceni stanje na kraju nesreče,
* določi lokacijo od kod intervenirajo reševalne enote,
* določi metode in vrstni reševalnih posegov,
* razporedi reševalce na delovna mesta,
* določi mesto za triažo poškodovanih oziroma mesto, od koder reševalna vozila odvažajo poškodovane v zdravstvene ustanove,
* določi mesto, kjer se zbirajo mrtvi,
* zbira potrebe po pomoči (reševalnih vozilih, reševalcih, potrebni opremi in zamenjavi ekip),
* preda dolžnost naslednjemu vodji intervencije.

**Operativno vodenje**



Shema 5. Potek aktivnosti operativnega vodenja ob železniški nesreči

Po obvestilu o železniški nesreči se poleg javnih reševalnih služb aktivirajo intervencijske enote upravljavca javne železniške infrastrukture, ki pričnejo z izvajanje ZRP.

V kolikor vodja intervencije presodi, da razpoložljive sile ne zadoščajo lahko zaprosi za pomoč Poveljnika CZ za Severnoprimorsko, ki zagotovi potrebno pomoč regije, tako da odredi aktiviranje regijskih sil in sredstev za ZRP.

Ob naravni ali drugi nesreči pristojni poveljnik CZ oz. vodja intervencije zagotavlja, operaterjem sistema javne stacionarne in mobilne telefonije, dostope do komunikacijskih objektov, ki so v okvari na območjih nesreče (intervencije), do odprave napak in ponovne vzpostavitve delovanja.

Ob železniški nesreči manjšega obsega Poveljnik CZ Severnoprimorske aktivira Štab CZ za Severnoprimorsko, ki organizira svoje delo na obstoječem sedežu, ki je v prostorih Uprave Republike Slovenije za zaščito in reševanje - Izpostava Nova Gorica. Lahko tudi neposredno na prizadetem območju.

Pri tem sodelujejo člani štaba in delavci Uprave Republike Slovenije za zaščito in reševanje - Izpostava Nova Gorica.

Naloga Štaba CZ Severnoprimorske regije je, da v čim krajšem času vzpostavi pregled nad stanjem na območju železniške nesreče, presoji predvideni razvoj situacije, zagotovi nujno pomoč na prizadetem območju in sprejme vse ukrepe, ki so nujno potrebni za reševanje ljudi in ali posledic nesreče z nevarno snovjo. Štab CZ regije lahko organizira naslednje delovne procese:

* operativno načrtovanje,
* organiziranje in izvajanje reševalnih intervencij, ki so v regijski pristojnosti,
* zagotavlja informacijsko podporo občinskim štabom CZ,
* zagotavljanje logistične podpore regijskim silam za ZRP,
* po potrebi pomoč občinskim silam ZRP in
* opravljanje administrativnih in finančnih zadev.

Posledice nesreče je treba čim prej ustrezno dokumentirati. Prav tako je treba dokumentirati tudi vse odločitve poveljnika CZ Severnoprimorske regije in drugih organov, za kar je zadolžena služba za podporo – administrativni del.

## 7.3 Zaščita in reševanje ob železniški nesreči

Glede na kraj in posebnost reševanja ločimo železniško nesrečo potniškega ali tovornega vlaka:

* na težko dostopnem terenu in ob iztirjanju vlaka v vodo,
* na železniški postaji,
* pri prevozu nevarnih snovi,
* zaradi eksplozije na vlaku.

### 7.3.1. Železniška nesreča na težko dostopnem terenu in ob iztirjanju vlaka v vodo

Izvajanje zaščite, reševanja in pomoči bi bilo še posebej težavno ob železniški nesreči na težko dostopnem terenu in sicer:

1. **Na progi Jesenice-Nova Gorica-Sežana; Podbrdo –Bača (Most na Soči) cca 20 km proge**

Na tem odseku direktnega pristopa iz lokalne ceste do proge ni, razen na postaje in postajališča ter do mest razvidnih iz priloge SGD LV Nova Gorica. Na postaji Podbrdo in Most na Soči je možna uporaba bočne in čelne (samo na Mostu na Soči) klančine za nakladanje vozil. Najdaljši odseki proge, kjer ni možen dostop: 4350 m od postaje Podbrdo do postajališča Hudajužina, 2297 m in 2668 m oba med postajališčem Hudajužna in postaje Grahovo, 1450 m od postaje Grahovo do postaje Most na Soči.

Najbližje reševalne enote so (gasilske, zdravstvene, druge):

* PGD Podbrdo
* PGD Most na Soči,
* PGD Tolmin,
* PGD Grahovo ob Bači
* PGD Rut-Grant
* Zdravstvena postaja Podbrdo
* Zdravstvena ambulanta Most na Soči,
* Zdravstveni dom Tolmin.

1. **Na progi Jesenice-Nova Gorica-Sežana; Most na Soči - Avče cca 8 km proge**

Na tem odseku direktnega pristopa iz lokalne ceste do proge ni, razen na postaje in postajališča ter do mest razvidnih iz priloge SGD LV Nova Gorica. Na postaji Most na Soči je možna uporaba bočne in čelne klančine za nakladanje vozil. Na celotnem odseku – 8290 m ni možen dostop, razen po tirih oz peš.

Najbližje reševalne enote so (gasilske, zdravstvene, druge):

* PGD Tolmin,
* PGD Most na Soči,
* PGD Kanal,
* Zdravstveni dom Tolmin,
* Zdravstvena ambulanta Most na Soči,
* Zdravstveni dom Nova Gorica – zdrav. enota Kanal

|  |  |
| --- | --- |
| D- 37 | Odseki prog ki so dostopni samo po železniški progi: |

1. **Na progi Jesenice-Nova Gorica-Sežana; Plave - Solkan cca 11 km proge**

Direkten pristop je možen na postajališči ter do mest razvidnih iz priloge SGD LV Nova Gorica.

Pristop do proge na odseku Plave – Solkan je možen po kolesarski stezi, ki poteka ob progi na desnem bregu reke Soče. Zaradi zoženja kolesarske steze in stopnic je potrebno paziti iz katera smeri se dostopa na kolesarsko stezo.

Najbližje reševalne enote so (gasilske, zdravstvene, druge):

* Javni zavod za gasilsko in reševalno dejavnost Nova Gorica,
* Zdravstveni dom Nova Gorica,
* Splošna bolnišnica Šempeter pri Gorici

1. **Regionalna proga Jesenice - Nova Gorica - Sežana; - Odsek Branik – Štanjel cca 7 km proge**

Odsek proge zajema območje železniške proge od postajališča Branik do postaje Štanjel. Proga se na desni strani doline dviguje iz Vipavske (Braniške) doline na Kras. Nad progo se nahajajo strma pobočja poraščena s podrastjo in redkim gozdom. Regionalna cesta je speljana na levi strani doline oziroma globoko pod progo. Na tem odseku proge ni postaj oz. postajališč.

Najbližje reševalne enote so (gasilske, zdravstvene, druge):

* Javni zavod za gasilsko in reševalno dejavnost Nova Gorica
* PGD Dornberk,
* ZD Nova Gorica - zdravstvena enota Branik

### 7.3.2 Železniška nesreča na železniški postaji

V Severnoprimorski regiji imamo cca 85 km železniških prog in 9 železniških postaj, s katerih urejajo promet nasprotnih in zaporednih vlakov, vstopajo in izstopajo potniki ter nakladajo in razkladajo stvari.

Različne vrste dejavnosti, ki se izvajajo na območju železniških postaj, lahko botrujejo nastanku železniške nesreče.

Zaradi, praviloma, lažje dostopnosti do mesta nesreče na železniški postaji, je čas prihoda sil za ZRP krajši, zato so tudi učinkovitejše, lažje je organizirati materialno in zdravstveno oskrbo (MZO), izdelati načrt urejanja prometa za intervencijska vozila ter zavarovanje območja nesreče.

|  |  |
| --- | --- |
| **P - 57** | Seznam odgovornih oseb Slovenskih železnic in železniških postaj na območju Severnoprimorske regije |

### 7.3.3 Železniška nesreča pri prevozu nevarnim blagom

Ob železniški nesreči pri prevozu nevarnim blagom obstaja nevarnost, da pride do nenadzorovanega uhajanja ali izlitja nevarnega blaga v okolje. Pri izlitju nevarnim blagom v okolje že zadostuje nesreča vlaka, ki v lokomotivi ima med 3000 l do 5000 l nafte ali motornik (motorna garnitura – motorno vozilo za posebne namene), ki ima 700 l nafte.

Pri nesreči tovornega vlaka, ko pride do požara ali uhajanja nevarnim blagom v okolje se vedno takoj obvesti ReCO in prosi za pomoč ustrezno opremljeno gasilsko enoto. Na vsakem vagonu so nalepke in identifikacijske številke nevarnega blaga s pomočjo katerih se takoj lahko ugotovi kakšna snov je naložena in kakšne nevarnosti povzroča ter tudi kako ukrepati ob uhajanju. Če je mogoče se poškodovan vagon ali vagone izloči iz vlaka in postavi na primeren tir, ki ga določi šef NP. Železniški delavci lahko omejijo manjša iztekanja in dostop do poškodovanih vozil. Samo prečrpavanje v drugo žel. cisterno ali cestno cisterno opravi ustrezna gasilska enota ali za to usposobljena druga enota. Skrajni ukrep evakuacije bi se zagotovil preko lokalne skupnosti.

Ob železniški nesreči pri prevozu nevarnim blagom pa je prevoznik tisti, ki mora zavarovati, pobrati ali odstraniti oziroma dati nevarno blago na za to določen prostor ali na drug način poskrbeti, da ni več nevarnosti. Če prevoznik tega ne more izvesti, mora poklicati organizacijo, ki je pooblaščena za reševanje nesreč z nevarnimi snovmi, da to stori na njegove stroške.

Ko so ob železniški nesreči zaradi izlitja ali uhajanja nevarne snovi ogrožena podtalnica, kmetijske, gozdne ali vodne površine, je treba o tem takoj obvestiti ReCO Nova Gorica na telefonsko številko 112 ali OKC PU Nova Gorica na telefonsko številko 113, ki o dogodku obvestita pristojne organe in službe na občinskem, regijskem in državnem nivoju.

### 7.3.4. Železniška nesreča zaradi eksplozije na vlaku

Da pride do eksplozije na vlaku je največja verjetnost teroristični napad. V vseh drugih primerih pa bi do eksplozije na vlaku prišlo zaradi verižne nesreče.

Kako se postopa v primeru terorističnega napada je opredeljeno v Regijskem načrtu ZiR ob uporabi orožij ali sredstev za množično uničevanje v teroristične namene oziroma terorističnem napadu s klasičnimi sredstvi za Severnoprimorsko regijo.

## 7.4 Organizacija zvez

Ob vzpostavljanju telekomunikacijskih zvez med upravljavcem javne železniške infrastrukture (dispečerskim centrom v Postojni) in strukturami ZRP. se poleg javnega telefonskega omrežja uporablja tudi radijsko omrežje.

Prenos podatkov in komuniciranje med organi vodenja, reševalnimi službami in drugimi izvajalci ZRP poteka s storitvami oziroma zvezami kot so:

1. **storitve:**

* intranetu ZiR,
* elektronska pošta;

1. **zveze:**

* radijske zveze (ZA-RE, ZA-RE DMR in ZA-RE PLUS, TETRA),
* satelitske zveze za prenos podatkov mobilnih enot,
* paketni radio za prenos podatkov in druge zveze, ki jih uporablja Zveze radioamaterjev Slovenije,
* sistem javne stacionarne telefonije,
* mobilna telefonija,
* prenosne bazne postaje mobilne telefonije,
* internetu/svetovni splet,
* elektronska pošta,
* telefaks,
* sistem zvez, ki jih uporablja SV.

Pristojni poveljnik CZ oziroma vodja intervencije zagotavlja ob naravni ali drugi nesreči operaterjem sistema javne stacionarne in mobilne telefonije dostope do komunikacijskih objektov, ki so na območjih nesreče (intervencije) v okvari, in sicer do odprave napak ter ponovnega začetka delovanja.

7.4.1 Sistem zvez ZA-RE

Pri operativnem vodenju dejavnosti za ZRP se uporabljata sistem radijskih zvez zaščite in reševanja (ZA-RE), ki ima podsistem radijskih zvez in podsistem osebnega klica. Sistem zvez ZA-RE se obvezno uporablja pri vodenju intervencij ter drugih zaščitnih in reševalnih akcijah, ter je namenjen vsem izvajalcem nalog v okviru sistema zaščite in reševanja (uporabljajo ga pripadniki enot in služb CZ, gasilci, gorski reševalci, jamarji, potapljači, kinologi idr.). Telekomunikacijsko središče sistema ZA-RE je na Severnoprimorskem v ReCO Nova Gorica. Prek njega se zagotavlja povezovanje uporabnikov v javne in zasebne funkcionalne telekomunikacijske sisteme.

Sistem radijskih zvez ZARE je koncipiran tako, da je možno uporabiti določeno število semidupleksnih kanalov (število je določeno s številom repetitorjev, ki so dosegljivi vsem R/p – ročne, mobilne, stacionarne na območju regije) in celoten nabor simpleksnih kanalov, ki si na razpolago v celotnem sistemu. Omejitve obstajajo zaradi konfiguracije terena, tehničnih lastnosti radijskih zvez in zasedenosti kanalov. ReCO Nova Gorica ureja in usklajuje zveze ter posameznim reševalnim službam določa delovne (simpleksne) kanale.

Na območju Severnoprimorske regije deluje osem repetitorjev in sicer:

* C-1 Kobalova planina
* C-7 Štjak
* C-8 Javornik
* C-9 Kobariški stol
* C-22 Kuk
* C-24 Črvov Vrh
* C-26 Nanos
* C-30 Sveta Gora
* C-31 Cerje

Zaradi železniške nesreče ni pričakovati poškodb oziroma okvar na lokacijah repetitorjev. Kljub temu se lahko večji izpad repetitorja nadomesti z mobilnim repetitorjem z agregatom.

ReCO Nova Gorica posreduje CORS zahtevo za namestitev mobilnega repetitorja na določeno lokacijo. Za namestitev mobilnega repetitorja je pristojna URSZR.

Radijske zveze sistema ZA-RE se uporabljajo v skladu z navodilom za uporabo radijskih zvez ZA-RE.

### 7.4.2. Podsistem osebnega klica

V sistemu zvez ZA-RE deluje tudi podsistem osebnega klica (pozivniki oziroma pagerji). Ta omogoča pošiljanje pisnih sporočil imetnikom sprejemnikov osebnega klica. Na območju Severnoprimorske regije sporočila pošilja ReCO Nova Gorica.

|  |  |
| --- | --- |
| D – 4 | Načrt zagotavljanja zvez ob nesreči |

# 8. UKREPI IN NALOGE ZAŠČITE, REŠEVANJA IN POMOČI

## 8.1 Ukrepi zaščite, reševanja in pomoči

Od zaščitnih ukrepov se ob železniških nesrečah izvajajo predvsem naslednji:

* RKB zaščita,
* evakuacija,
* sprejem in oskrba ogroženih prebivalcev.

### 8.1.1. RKB zaščita

Ob železniški nesreči pri prevozu nevarnega blaga obstaja velika nevarnost, da zaradi poškodb na železniški infrastrukturi ali tehničnih vzrokov, pride do nenadzorovanega uhajanja nevarnega blaga v okolje (zemljo in zrak). V takih primerih so poleg življenj potnikov in strokovnega osebja ogrožena tudi življenja ljudi, ki živijo ob progi na območju nesreče.

Prevoz nevarnih snovi na območju Severnoprimorske regije skoraj ni več. Občasno se pojavi prevoz metanola za Italijo na odseku Šempeter- Vrtojba-d.m. ter nekaj naftnih derivatov za Anhovo.

Za usklajevanje in izvajanje zaščitnih ukrepov za nevarno blago je odgovoren pristojni poveljnik CZ. za izvajanje zaščitnih ukrepov so pogodbeno – GEŠP. Regijske enote za radiološko, kemično in biološko zaščito ne sodelujejo, ker niso opremljene in niso usposobljene.

Zahtevnejše laboratorijske preiskave in analize izvajajo na terenu samem ekološki laboratorij z mobilno ekipo (ELME) pri Inštitutu Jožef Stefan in Mobilna enota ekološkega laboratorija Maribor (MEEL) priNacionalnem laboratoriju za zdravje, okolje in hrano Maribor. Analize, ki jih na terenu ni mogoče opravljati, izvajajo po potrebi pooblaščene organizacije, ki so opremljene z laboratoriji za najzahtevnejše kemične, biološke in radiološke preiskave.

### 8.1.2 Evakuacija

Če bi ob železniški nesreči pri prevozu nevarnega blaga v naseljenem območju prišlo do požara ali bi nevarno blago začelo nenadzorovano uhajati v okolje in zaradi škodljivih lastnosti ogrožati življenje in zdravje ljudi in živali, bi bilo treba izvesti evakuacijo.

Pričakovati je, da bi bilo onesnaženje prizadetih območij kratkotrajno, zato se izvede le začasni umik iz ogroženih območij.

Evakuacijo prebivalcev iz ogroženega območja načrtujejo in izvajajo občine, na podlagi podatkov, ki jih posredujejo upravljavci železniške infrastrukture in prevozniki nevarnega blaga, odredi pa jo župan prizadete občine oz. poveljnik CZ občine.

### 8.1.3 Sprejem in oskrba ogroženih prebivalcev

Za sprejem in oskrbo evakuirancev poskrbi občina, ki izvaja evakuacijo.

Nastanitev evakuiranih prebivalcev z ogroženih območij občine je možna na neogroženih območjih v zaledju občin in se izvaja po načrtih občin.

|  |  |
| --- | --- |
| P – 21 | Pregled objektov, kjer je možna začasna nastanitev ogroženih prebivalcev in njihove zmogljivosti, ter lokacij primerne za postavitev zasilnih prebivališč |
| P-22 | Pregled organizacij, ki zagotavljajo prehrano |
| P – 24 | Pregled enot, služb in drugih operativnih sestavov društev in drugih nevladnih organizacij, ki sodelujejo pri reševanju |
| P – 25 | Pregled človekoljubnih organizacij |
| P – 26 | Pregled centrov za socialno delo |

## 8.2 Naloge zaščite, reševanja in pomoči

### 8.2.1 Gašenje in reševanje

Te naloge izvajajo poklicne in prostovoljne gasilske enote, Jamarsko reševalna služba, Gorska reševalna služba in potapljači. Gasilske enote sodelujejo tudi pri izvajanju drugih nalog zaščite in reševanja, še posebej pri izvajanju nalog zaščite in reševanja ob nesrečah z nevarnim blagom ter pri oskrbi s pitno in sanitarno vodo.

Pri reševanju iz težko dostopnih krajev in voda oz. vodnih zajetij (hidro elektrarne Doblar, Plave in Solkan) sodelujejo:

* JRS reševalna postaja Tolmin
* GRS postaja Tolmin in postaja Bovec
* PRSS reševalna postaja Nova Gorica in Tolmin

|  |  |
| --- | --- |
| P – 11 | Pregled gasilskih enot s podatki o poveljnikih in namestnikih poveljnikov |
| P – 12 | Pregled gasilskih enot širšega pomena in njihovih pooblastil s podatki o poveljnikih in namestnikih poveljnikov |

### 8.2.2 Tehnično reševanje

Tehnično reševanje ki izvajajo enote in službe zajema:

* odkrivajo ponesrečene v razbitinah,
* rešujejo ljudi in materialne dobrine iz razbitin, vode, težko dostopnih predelov, predorov, mostov, viaduktov,
* premoščanje vodnih in drugih ovir,
* zavarovanje poti in prehodov na težko dostopnih terenov,
* izvajajo druge naloge iz svoje pristojnosti.

Naloge tehničnega reševanja ob železniški nesreči izvajajo:

1. gasilske enote, ki opravljajo naloge širšega pomena (JZGRD Nova Gorica, GRC Ajdovščina, PGD Tolmin, PGD Kobarid, PGD Idrija in PGD Bovec) in
2. tehnično reševalne enote in sicer:

* JRS reševalna postaja Tolmin
* GRS postaja Tolmin in postaja Bovec
* PRSS reševalna postaja Nova Gorica in Tolmin

Aktiviranje omenjenih enot izvaja ReCO Nova Gorica. Vso koordinacijo aktivnosti in reševanja se izvaja na nivoju regije.

Ob železniški nesreči na težko dostopnem terenu, v predoru, na viaduktu se prevoz potrebne opreme in enot za tehnično reševanje organizira po železniških tirih, ki ga omogočata pooblaščeni upravljavec železniške infrastrukture in prevoznik. Če je dostop z obeh strani onemogočen, se na zahtevo poveljnika CZ RS uporabijo tudi sile in helikopterji Policije in SV.

Sile in sredstva se lahko do kraja nesreče prepeljejo po nepoškodovanem železniškem tiru. Preusmeritev prometa v ta namen izvaja in nadzoruje upravljavec javne železniške infrastrukture.

Za prevoz potrebne opreme in enot za reševanje se ob železniški nesreči na mesto nesreče, če je dostop z obeh strani onemogočen, uporabijo helikopterji Slovenske vojske in Policije. Reševanje s helikopterji se izvaja skladno z Načrtom sodelovanja helikopterjev Slovenske vojske in Policije pri izvajanju zaščite in reševanja.

### 8.2.3 Nujna medicinska pomoč

Ob železniški nesreči nujno medicinsko pomoč (NMP) izvajajo službe nujne medicinske pomoči organizirane na primarni in sekundarni ravni zdravstvene dejavnosti skladno s smernicami za delovanje sistema nujne medicinske pomoči ob množičnih nesrečah.

Pred bolnišnični del ukrepov sistema NMP v množičnih nesrečah obsega štiri temeljne sklope:

* aktivnosti na poti do kraja nesreče,
* prihod na kraj nesreče,
* organizacija službe NMP na kraju nesreče in
* prevoz pacientov.

Ukrepanje na bolnišnični ravni temelji na izdelanem načrtu delovanja bolnišnice v primeru množične nesreče. Ukrepi so prilagojeni organizaciji in prostorom posamezne bolnišnice ter zajemajo:

* aktiviranje in vodenje bolnišnice ob množičnih nesrečah,
* sprejem in registracijo pacientov,
* triažo, reorganizacijo bolnišnice in prostorov (primarno in bolnišnično oskrbo pacientov),
* tehnično, materialno in logistično podporo ter
* sodelovanje z mediji in zagotavljanje varnosti."

|  |  |
| --- | --- |
| P – 27 | Pregled zdravstvenih domov, zdravstvenih postaj in reševalnih postaj |
| P – 28 | Pregled splošnih in specialističnih bolnišnic |

### 8.2.4 Identifikacija mrtvih

Pri železniški nesreči manjšega obsega, ko je ena ali več oseb izgubilo življenje in so trupla razpoznavna, opravljajo identifikacijo mrtvih redne službe, kot so zdravstvo in policija. Pri železniški nesreči večjega obsega, ko je več deset mrtvih in so trupla neprepoznavna bi poleg rednih služb, ki opravljajo identifikacijo mrtvih bilo potrebno aktivirati še enoto za identifikacijo oseb pri Inštitutu za sodno medicino pri Medicinski fakulteti.

Identifikacija mrtvih obsega:

* zbiranje in prevoz trupel ponesrečenih,
* zbiranje podatkov o pogrešanih,
* identifikacijo trupel,
* obveščanje svojcev,
* obveščanje javnosti.

### 8.2.5 Psihološka pomoč

Preživelim po železniški nesreči in svojcem žrtev železniške nesreče se zaradi psihične prizadetosti (strah ipd.) organizira psihološka pomoč. Psihološko pomoč dajejo različni strokovnjaki (psihologi, terapevti, duhovniki in drugi).

Psihološko pomoč preživelim potnikom po železniški nesreči nudi regija v okviru informacijskega centra, ki bo organiziran glede na kraj nesreče.

|  |  |
| --- | --- |
| D – 6 | Navodilo za izvajanje psihološke pomoči |

# 9. OSEBNA IN VZAJEMNA ZAŠČITA

Osebna in vzajemna zaščita obsega vse ukrepe, ki jih preživeli potniki in ogroženi prebivalci izvajajo za preprečevanje in ublažitev posledic železniške nesreče za njihovo zdravje in življenje ter varnost njihovega imetja.

Z ukrepi, ki jih morajo izvesti potniki ob železniški nesreči za zavarovanje svojih življenj in imetja (požar na vlaku, nevarnost naleta vlaka in podobno) je dolžan potnike seznaniti prevoznik.

Železnica ima na postajah in na vlakih predpisano opremo za osebno in vzajemno zaščito. Na postajah in vlakih so torbice prve pomoči, na postajah pa so še po ena nosila in garnitura orodja za reševanje.

Na vlakih in postajah so tudi ustrezna gasilska sredstva.

Železniško osebje je usposobljeno, da na postajah in vlakih izvaja osebno in vzajemno zaščito. Na potniških vlakih osebje vlaka zagotavlja, v primeru nesreče tudi evakuacijo in umik potnikov na varno.

Kadar so ogrožena življenja ljudi, skrbijo za organiziranje osebne in vzajemne zaščite, lokalne skupnosti v sodelovanju s upravljalcem javne železniške infrastructure in prevoznikom.10. RAZLAGA POJMOV IN SEZNAM KRATIC

## 10.1 Pomen pojmov

|  |  |
| --- | --- |
| Prevoznik | Je gospodarska družba, katere glavna dejavnost je opravljanje oziroma zagotavljanje prevoznih storitev v železniškem prometu in ima za zagotavljanje omenjenih storitev licenco ter zagotavlja vleko vlakov, ali gospodarska družba, ki zagotavlja vleko vlakov in ima za zagotavljanje teh storitev licenco. |
| Upravljavec železniške infrastrukture | je pravna oseba, ki je odgovorna za vzdrževanje javne železniške infrastrukture, vodenje prometa na njej in gospodarjenje z njo. |
| Nevarno blago | so snovi, materiali in predmeti, ki so v predpisih razvrščeni po razredih na eksplozivne snovi, vnetljive tekočine, vnetljive trdne snovi, samo ventljive snovi, snovi, ki v stiku z vodo sproščajo vnetljive pline, perokside, organske perokside, strupe, kužne snovi, radioaktivne snovi, jedke snovi in drugo nevarno blago. Nevarno blago so tudi odpadki, pripravki in jedrski material, če izpolnjuje pogoje za uvrstitev med nevarno blago po predpisih iz 2. člena Zakona o prevozu nevarnega blaga. |

## 10.2 Razlaga okrajšav

|  |  |
| --- | --- |
| CORS | Center za obveščanje Republike Slovenije |
| ReCO | Regijski center za obveščanje |
| CZ | Civilna zaščita |
| CZ RS | Civilna zaščita Republike Slovenije |
| GRS | Gorska reševalna služba |
| JRS | Jamarska reševalna služba |
| PRSS | Potapljaško reševalna služba Slovenije |
| LVP | Lokacija vodenja prometa |
| SGD - LV | Služba za gradbeno dejavnost lokacija vzdrževanja prog |
| VGP | Vodno gospodarstveno podjetje |
| PGD | Prostovoljno gasilsko društvo |
| MZO | Materialno zdravstvena oskrba |
| IRSVNDN | Inšpektorat RS za varstvo pred naravnimi in drugimi nesrečami |
| ELME | Ekološki laboratorij z mobilno enoto |
| MEEL | Mobilna enota ekološkega laboratorija Maribor |
| OKC-PU | Operativno-komunikacijski center - policijska uprava |
| PP | Prva pomoč |
| RK | Rdeči križ |
| MSK | Medvedev - Sponheuer – Karnikova potresna lestvica |
| RKB | Radiološka, kemična in biološka zaščita |
| OŠCZ | Občinski Štab civilne zaščite |
| SŽ | Slovenska železnica |
| TETRA | Digitalno omrežje TETRA |
| URSZR | Uprava RS za zaščito in reševanje |
| ZRP | Zaščita, reševanje in pomoč |

# 11. SEZNAM PRILOG IN DODATKOV

## 11. 1 Skupne priloge

|  |  |
| --- | --- |
| P – 1 | Podatki o poveljniku, namestniku poveljnika in članih štaba CZ |
| P – 2 | Podatki o zaposlenih na Izpostavi URSZR Nova Gorica |
| P – 3 | Pregled sil za ZRP |
| P – 4 | Podatki o organih, službah in enotah CZ |
| P – 5 | Seznam zbirališč sil za ZRP |
| P – 6 | Pregled osebne in skupne opreme ter sredstev pripadnikov enot za ZRP |
| P – 7 | Pregled javnih in drugih služb, ki opravljajo dejavnosti pomembne za ZRP |
| P – 8 | Pregled materialnih sredstev iz državnih rezerv za primer naravnih in drugih nesreč |
| P – 10 | Pregled gradbenih organizacij |
| P – 11 | Pregled gasilskih enot s podatki o poveljnikih in namestnikih poveljnikov |
| P – 12 | Pregled gasilskih enot širšega pomena in njihovih pooblastil s podatki o poveljnikih in namestnikih poveljnikov |
| P – 13 | Pregled avtomobilskih lestev za gašenje in reševanje iz visokih zgradb |
| P-14 | Pregled avtomobilskih cistern za prevoz pitne vode |
| P – 15 | Podatki o odgovornih osebah, ki se jih obvešča o nesreči |
| P – 17 | Seznam prejemnikov informativnega biltena |
| P – 18 | Seznam medijev, ki bodo posredovala obvestila o izvedenem alarmiranju in napotke za izvajanje zaščitnih ukrepov |
| P – 20 | Pregled sprejemališč za evakuirane prebivalce |
| P – 21 | Pregled objektov, kjer je možna začasna nastanitev ogroženih prebivalcev in njihove zmogljivosti, ter lokacij primerne za postavitev zasilnih prebivališč |
| P-22 | Pregled organizacij, ki zagotavljajo prehrano |
| P – 24 | Pregled enot, služb in drugih operativnih sestavov društev in drugih nevladnih organizacij, ki sodelujejo pri reševanju |
| P – 25 | Pregled človekoljubnih organizacij |
| P – 26 | Pregled centrov za socialno delo |
| P – 27 | Pregled zdravstvenih domov, zdravstvenih postaj in reševalnih postaj |
| P – 28 | Pregled splošnih in specialističnih bolnišnic |

## 11. 2 Posebne priloge

|  |  |
| --- | --- |
| P - 39 | Evidenčni list o vzdrževanju regijskega načrta ob železniški nesreči |
| P - 57 | Seznam odgovornih oseb Slovenskih železnic in železniških postaj na območju Severnoprimorske regije |

## 11. 3 Skupni dodatki

|  |  |
| --- | --- |
| D – 1 | Pregled načrtovanih finančnih sredstev za izvajanje načrta |
| D – 2 | Načrt Izpostave URSZR Nova Gorica za zagotovitev prostorskih in drugih pogojev za delo poveljnika CZ in Štaba CZ |
| D – 3 | Načrt organizacije in delovanja regijskega logističnega centra Ajdovščina |
| D – 4 | Načrt zagotavljanja zvez ob nesreči |
| D – 5 | Navodilo za organiziranje in vodenje informacijskega centra |
| D – 6 | Navodilo za izvajanje psihološke pomoči |
| D – 7 | Navodilo prebivalcem za ravnanje ob nesreči |
| D – 8 | Navodilo za obveščanje ob nesreči |
| D – 13 | Vzorec obrazca za povrnitev stroškov občinam ob nesreči |
| D – 14 | Vzorec odredbe o aktiviranju sil in sredstev za ZRP |
| D – 15 | Vzorec delovnega naloga |
| D –17 | Vzorec prošnje za državno pomoč |
| D – 18 | Vzorec obrazca za obveščanje dežel in županij sosednjih držav |
| D – 19 | Vzorec sklepa o aktiviranju Regijskega načrta zaščite in reševanja ob nesreči |
| D – 20 | Vzorec sklepa o preklicu izvajanja zaščitnih ukrepov in nalog ZRP |
| D – 22 | Načrt dejavnosti PU Nova Gorica |

## 11. 4 Posebni dodatki

|  |  |
| --- | --- |
| D-37 | Odseki prog ki so dostopni samo po železniški progi: |
| D - 38 | Regijska ocena ogroženosti ob železniški nesreči |